— Дзяржава забяспечвае дадатковыя гарантыі ў галіне садзейнічання занятасці грамадзянам, якія не могуць на роўных умовах канкурыраваць на рынку працы. Да гэтай катэгорыі адносяцца таксама і асобы перадпенсійнага ўзросту — за два гады да наступлення ўзросту, які дае права на пенсію на агульных падставах. Устанаўліваецца броня на прадпрыемствах і арганізацыях. Так, на гэты год для асоб перадпенсійнага ўзросту ў Мінску было забраніравана 188 працоўных месцаў. У гэтым выпадку наймальнік не можа даць неабгрунтаванай адмовы кандыдату.